Schleppegrells gate (Oslo)

Schleppegrells gate (1–21, 2a–32b) er ei gate på Grünerløkka, og 100 meter inn på Dælenenga, i Oslo. Den går fra Markveien (krysset med Øvrefoss) ved Nini Roll Ankers plass til Fagerheimgata. Herfra «fortsetter»  den som Malmøgata.

Gata består i stor grad av klassisk leiegårdsbebyggelse fra tiåra rundt 1900. Den utgjør nordgrensa av parken Birkelunden, og mange av gårdene inngår i verneområdet Birkelunden kulturmiljø. 

Nr 32 er en del av boligkvartalet Fagerheimen fra 1932 (arkitekter Henrik Nissen d.y. og Gunnar Brynning). Bygninga var opprinnelig Grünerløkka Folkets hus. Da den blei solgt av Folkets Hus-bevegelsen, skifta den navn til Grünerløkkas hus. Her holder tegnspråkteateret Teater Manu og Grünerløkkas Hus Tannlegesenter til.

Gata har navn etter den norskfødte danske generalmajor Friderich Adolph Schleppegrell.

 Litteratur 
 Oslo byleksikon: Schleppegrells gate

 Eksterne lenker 


Kategori:Veier i Oslo
Kategori:Veier på Grünerløkka (strøk)
Kategori:Dælenenga
Kategori:Veier i Oslo oppkalt etter menn